TH บวกแรง 4% โบรกเชียร์ซื้อเป้า 9 บ. จับตากำไร Q2 โตทะลักเกิน 100%
TH บวกแรง 4% โบรกเชียร์ซื้อเป้า 9 บ. จับตากำไรไตรมาส 2/65 โตทะลักเกิน 100% แตะ 47 ล้าน ทั้งปีทะลุ 242 ล้านบาท 
TH บวกแรง 4% โบรกเชียร์ซื้อเป้า 9 บ. จับตากำไร Q2/65 โตทะลักเกิน 100% แตะ 47 ล้าน ทั้งปีทะลุ 242 ล้าน
1 ส.ค. 2565

ผู้สื่อข่าวรายงานว่า วันนี้ (1 ส.ค.65) ราคาหุ้น บริษัท ตงฮั้ว โฮลดิ้ง จำกัด (มหาชน) หรือ TH ณ เวลา 11:52 น. อยู่ที่ระดับ 4.54 บาท บวก 0.18 บาท หรือ 4.13% สูงสุดที่ระดับ 4.56 บาท ต่ำสุดที่ระดับ 4.36 บาท ด้วยมูลค่าการซื้อขาย 117.40 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 98%

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ว่า ประเมินกำไรในไตรมาส 2/65 เบื้องต้นที่ 46-47 ล้านบาท โดย THAM ยังคงเป็นตัวขับเคลื่อนหลักซึ่งกำไรดังกล่าวใกล้เคียงไตรมาส 1/65 ที่ทำได้ 44.60 ล้านบาท เนื่องจากไตรมาส 2/65 มีวันหยุดจำนวนมาก และเพิ่งเริ่มรับรู้รายได้จากมูลหนี้ก้อนล่าสุด 1 พันล้านบาทในช่วง พ.ค.- มิ.ย. โดยกำไรดังกล่าวจึงจะเติบโตก้าวกระโดดกว่า 110% จากงวดเดียวกันของปีก่อน เนื่องจาก THAM เริ่มดำเนินธุรกิจในไตรมาส 4/64 หากเป็นตามคาดกำไรงวดครึ่งปีแรก 65 จะอยู่ที่ประมาณ 90 ล้านบาท หรือราว 37-40% ของกำไรปกติ
ทั้งปีที่ทางฝ่ายวิจัยคาด 242.30 ล้านบาท เติบโต 227.40% จากงวดเดียวกันของปีก่อน ทั้งนี้ยังเชื่อว่ามีความเป็นไปได้หากบริษัทสามารถประมูลหนี้ก้อนใหญ่เพิ่มเติมได้ในไตรมาส 3/65 ทั้งนี้คงคำแนะนำ “ซื้อ” ราคาเป้าหมาย 9 บาท